**PONUDBA OBVEZNIH IZBIRNIH PREDMETOV V 9. RAZREDU V ŠOLSKEM LETU 2023/2024**

* **OBDELAVA GRADIV - KOVINE** kjer bodo učenci 9. razreda lahko razvijali svojo kreativnost iz kovin. Izvedba: 2 uri na 14 dni. Izvajalec: Laszlo Herman
* **RAČUNALNIŠKA OMREŽJA -**  Učenci spoznajo osnove računalniških omrežij, najpogostejše internetne storitve ter temelje računalniških varnosti. Učenci se usposobijo za izdelavo preprostih spletnih strani z različnimi lokalnimi in spletnimi orodji. Izvedba: 1 ura na teden v 9. razredu. Izvajalec: Damjan Bratkovič.
* **IZBRANI ŠPORT – ODBOJKA ali NOGOMET, ki** predstavljata nadgradnjo obeh športov v tehničnem in taktičnem smislu. V obsegu 32-ih ur bodo učenci poglobljeno spoznavali osnovno pripravo, taktiko igre, tehniko posameznih elementov in izpopolnjevali igro. Nadgradnja tega predmeta je lahko tudi sestava ekipe šole, ki bi se lahko udeležila šolskih športnih tekmovanj v teh dveh športih. Izvajalec: Vladimir Hanžekovič ali Aleš Kocjančič.
* **LIKOVNO SNOVANJE III** – predstavlja nadaljevanje likovnega raziskovanja sveta in odkrivanje posebnosti likovne umetnosti. Izvedba: 2 uri na 14 dni v 9. razredu. Izvajalka: Natalija Veselič Martinjak.
* **UMETNOSTNA ZGODOVINA – OBLIKA IN SLOG 9. razred** – Učenci spoznavajo osnove stilistike in spoznanja pri pouku analiziranih spomenikov prenesejo na sorodne stvaritve, izbrane bodisi iz Slovenije ali širšega okolja. Izvedba: 1 ura na teden (35 ur letno) v 9. razredu. Izvajalka: Natalija Veselič Martinjak.
* **VERSTVA IN ETIKA 3**, kjer bodo učenci spoznavali verstva in primerjali vrednote različnih verstev, v ospredju pa je humanističen odnos do človeka (spoštovanje, strpnost, medsebojni dialog). Izvedba: 1 ura na teden v 9. razredu. Izvajalka: Eva Habič.
* **RETORIKA** – veščina govorništva, kjer učenci spoznavajo etiko dialoga, učinkovitega prepričevanja, se učijo javnega nastopanja in izražanja svojih stališč. Izvedba: 1 ura na teden v 9. razredu. Izvajalec: Kristijan Jeršin Tomassini.
* **TURISTIČNA VZGOJA**, kjerbodo učenci razvijali pozitiven odnos do turizma in spoznavali turizem kot gospodarsko dejavnost, v katero se tudi sami vključujejo. Izvedba: 1 ura na teden v 9. razredu. Izvajalec: Kristijan Jeršin Tomassini.
* **GLASBA - GLASBENI PROJEKT - v** sklopu predmeta bomo oblikovali "Livadski band", v katerem se bodo učenci učili različnih tehnik petja in igranja na različne inštrumente (klavir, klaviature, ukulele, orffova glasbila, tolkala, ...) ter nato tudi skupinsko muzicirali - izvajali i ustvarjali glasbo. Skozi glasbeno ustvarjanje se bodo poleg petja in igranja na inštrumente tudi glasbeno opismenjevali (postopno učili poznavanja in branja notnih zapisov) ter ustvarjali in poustvarjali vokalne, inštrumentalne ter vokalno-inštrumentalne vsebine. Skupaj bomo obiskali tudi koncerte različnih zvrsti na pomembnejših slovenskih glasbenih prizoriščih. Skozi vse leto bomo aktivno sodelovali tudi pri pripravi kulturnih prireditev na šoli (z glasbenimi točkami ter opravljanjem glasbeno-tehničnih in glasbeno-producentskih del – vabljeni tudi tisti, ki vas zanima zakulisje glasbenih dogodkov). Ob koncu leta bo Livadski band posnel tudi svoj videospot. Izvedba: 1 ura na teden v 9. razredu. Izvajalka: Hana Mačkovšek.
* **VZGOJA ZA MEDIJE – RADIO -** Pri predmetu učenci spoznavajo nastanek in zgodovino radia, njegove značilnosti, spoznavali delitev radijskih postaj, spoznavali značilnosti novinarskega dela in etike, se dotaknili oglaševanja v medijih, podrobneje spoznali radijsko novinarsko delo (obisk nacionalnega radia, ogled nastajanja radijskih oddaj in pogovor z novinarji). V sklopu predmeta bodo postavljeni tudi temelje šolskemu radiu in pričeli z predvajanjem prvih šolskih radijskih oddaj. Izvedba: 1 ura na teden v 9. razredu (35 ur). Izvajalka: Hana Mačkovšek.
* **TUJ JEZIK NEMŠČINA 3** –Znanje tujega jezika, še zlasti jezika sosednje države, je pomembno, ker predstavlja tudi dobro popotnico za nadaljnje izobraževanje ali poklicno pot (zaposlitev v Avstriji, Nemčiji, Švici …). Pri nemščini se bodo učenci  naučili osnovnega komuniciranja v nemščini, lažjega navezovanja stikov in ravnanja v določenih situacijah ter izvedeli kaj več o nemško govorečih deželah in kulturi. Učenec potrebuje ustrezno predhodno znanje (NI1, NI2). V 9. razredu bodo nadgradili osnove nemškega jezika in pri tem razvijali vse štiri jezikovne spretnosti: bralno, slušno, govorno in pisno. Izvedba: 2 uri na teden. Izvajalka: Urška Planko.
* **FILMSKA VZGOJA III -**  Kaj je film – spoznavanje umetniškega področja in njegovih zakonitosti, ogledi in diskusije o filmih. Izvedba bo prilagojena in po dogovoru v 9. razredu. Izvajalka: Natalija Veselič Martinjak.
* **ORGANIZMI V NARAVI IN UMETNEM OKOLJU**, kjer bodo učenci skrbeli za živali in rastline v šoli, spoznavali in občasno gojili organizme iz narave (nekatere rastline in živali), skrbeli za rastline v visoki gredi. Ob tem bodo učenci spoznavali življenjske potrebe živih bitij in se naučili ravnanja z živimi bitji, ker so, ko jih vzamemo v oskrbo, odvisni od nas. Izvedba: 1 ura na teden v 7., 8. in 9. razredu. Izvajalka: Nada Perpar.
* **OKOLJSKA VZGOJA -**  Pri izbirnem predmetu se učenci lahko povežejo z aktivnostmi v okviru Ekošole. Poučili se bodo o okoljskih problemih preko filmov, besedil, didaktičnih iger in iz izletov v naravi. Ko bodo učenci razumeli snov, jo bodo v obliki plakatov in referatov predstavili tudi drugim učencem v šoli. Naredili bodo tudi kakšen okolju in zdravju prijazen izdelek. Na ta način se bodo naučili kako skrbeti zase in za naravo, da jo bomo lahko uživali mi in naši zanamci. Izvedba: 1 ura na teden v 7., 8. in 9. razredu. Izvajalka: Nada Perpar.
* **GLEDALIŠKI KLUB** - Izbirni predmet izhaja iz vsebin dramske vzgoje pri pouku književnosti v šoli, vendar jih dopolnjuje z novimi vsebinami in besedili. Poleg ustvarjalnih gledaliških dejavnosti je predmet povezan tudi s spoznavanjem aktualnih dogodkov v slovenskih gledališčih. Učenci so aktivni pri ustvarjanju vsebin. Učenci bodo: načrtovali in izvajali gledališko predstavo, spoznali gledališče in poklice v njem, se naučili javnega nastopanja, si oblikovali stališča za prepoznavanje kvalitetne gledališke predstave, pripravljali scenografijo. Izvedba 1 ura na teden v 9. razredu. Izvajalka: Meta Rogelj

|  |
| --- |
|  |